title: Rozhodnutie Rady (EÚ) 2019/1332 z 25. júna 2019 o podpise v mene Únie a predbežnom vykonávaní Dohody o partnerstve v odvetví udržateľného rybárstva medzi Európskou úniou a Gambijskou republikou a protokolu o vykonávaní uvedenej partnerskej dohody

text:
                  8.8.2019

                  SK

                  Úradný vestník Európskej únie

                  L 208/1

         ROZHODNUTIE RADY (EÚ) 2019/1332
         z 25. júna 2019
         o podpise v mene Únie a predbežnom vykonávaní Dohody o partnerstve v odvetví udržateľného rybárstva medzi Európskou úniou a Gambijskou republikou a protokolu o vykonávaní uvedenej partnerskej dohody
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 5,
         so zreteľom na návrh Európskej komisie,
         so zreteľom na odporúčanie Komisie a rozhodnutie Rady o poverení začať rokovania,
         keďže:

                     (1)

                     Komisia v mene Únie rokovala o Dohode o partnerstve v odvetví udržateľného rybárstva medzi Európskou úniou a Gambijskou republikou (ďalej len „dohoda o partnerstve“), ako aj o protokole o vykonávaní dohody o partnerstve (ďalej len „protokol“). Dohoda o partnerstve a protokol boli parafované 19. októbra 2018.

                     (2)

                     Dohodou o partnerstve sa zrušuje Dohoda medzi Európskym hospodárskym spoločenstvom a vládou Gambijskej republiky o rybolove pri pobreží Gambie (1), ktorá nadobudla platnosť 2. júna 1987.

                     (3)

                     Cieľom protokolu je umožniť Únii a Gambii užšie spolupracovať na podpore politiky udržateľného rybárstva a zodpovedného využívania rybolovných zdrojov v gambijských vodách.

                     (4)

                     Dohoda o partnerstve a protokol mali podpísať. S cieľom zabezpečiť rýchly začiatok rybolovných činností plavidiel Únie by sa dohoda o partnerstve a protokol mali predbežne vykonávať odo dňa ich podpisu do ukončenia postupov potrebných na nadobudnutie ich platnosti,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody o partnerstve v odvetví udržateľného rybárstva medzi Európskou úniou a Gambijskou republikou a Protokolu o vykonávaní Dohody o partnerstve v odvetví udržateľného rybárstva medzi Európskou úniou a Gambijskou republikou, s výhradou ich uzavretia.
            Text dohody o partnerstve a text protokolu sú pripojené k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu o partnerstve a protokol v mene Únie.

            Článok 3
            V súlade s článkom 14 dohody o partnerstve sa dohoda o partnerstve predbežne vykonáva odo dňa jej podpisu do ukončenia postupov potrebných na nadobudnutie jej platnosti. (2)

            Článok 4
            V súlade s článkom 13 protokolu sa protokol predbežne vykonáva odo dňa jeho podpisu do ukončenia postupov potrebných na nadobudnutie jeho platnosti. (3)

            Článok 5
            Toto rozhodnutie nadobúda účinnosť dňom jeho prijatia.

            V Luxemburgu 25. júna 2019

                  Za Radu

                  predseda

               A. ANTON

            (1)  Ú. v. ES L 146, 6.6.1987, s. 3.

            (2)  Dátum, od ktorého sa bude dohoda o partnerstve predbežne vykonávať uverejní Generálny sekretariát Rady v Úradnom vestníku Európskej únie.

            (3)  Dátum, od ktorého sa bude protokol predbežne vykonávať uverejní Generálny sekretariát Rady v Úradnom vestníku Európskej únie.


title: Rozhodnutie Európskej centrálnej banky (EÚ) 2019/1376 z 23. júla 2019 o delegovaní právomoci prijímať rozhodnutia o passportingu, nadobúdaní kvalifikovaných účastí a odňatí povolení úverovým inštitúciám (ECB/2019/23)

text:
                  28.8.2019

                  SK

                  Úradný vestník Európskej únie

                  L 224/1

         ROZHODNUTIE EURÓPSKEJ CENTRÁLNEJ BANKY (EÚ) 2019/1376
         z 23. júla 2019
         o delegovaní právomoci prijímať rozhodnutia o passportingu, nadobúdaní kvalifikovaných účastí a odňatí povolení úverovým inštitúciám (ECB/2019/23)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 1 písm. a), b), c) a d), článok 4 ods. 3, článok 6 ods. 4, článok 14 ods. 3 a 5, článok 15 ods. 3 a článok 17 ods. 1,
         so zreteľom na rozhodnutie Európskej centrálnej banky (EÚ) 2017/933 zo 16. novembra 2016 o všeobecnom rámci pre delegovanie rozhodovacích právomocí vo vzťahu k právnym nástrojom v oblasti dohľadu (ECB/2016/40) (2), a najmä na jeho článok 4,
         keďže:

                     (1)

                     V rámci stanovenom článkom 6 nariadenia (EÚ) č. 1024/2013 vykonáva Európska centrálna banka (ECB) výlučnú úlohu spočívajúcu v dohľade nad úverovými inštitúciami s cieľom zabezpečiť konzistentné uplatňovanie noriem v oblasti dohľadu, posilniť finančnú stabilitu a zabezpečiť rovnaké podmienky.

                     (2)

                     Podľa článku 4 ods. 1 písm. a) nariadenia (EÚ) č. 1024/2013 má ECB výhradnú právomoc odoberať povolenia úverovým inštitúciám usadeným v zúčastnených členských štátoch.

                     (3)

                     Podľa článku 4 ods. 1 písm. c) nariadenia (EÚ) č. 1024/2013 má ECB výhradnú právomoc posudzovať oznámenia o nadobudnutí a prevode kvalifikovaných účastí v úverových inštitúciách s výnimkou prípadu riešenia krízových situácií bánk.

                     (4)

                     Podľa článku 4 ods. 1 písm. b) nariadenia (EÚ) č. 1024/2013 má ECB výhradnú právomoc vykonávať na účely prudenciálneho dohľadu úlohy, ktoré má príslušný orgán domovského členského štátu podľa príslušného práva Únie v prípade významných úverových inštitúcií usadených v zúčastnenom členskom štáte, ktoré chcú zriadiť pobočku alebo poskytovať cezhraničné služby v nezúčastnenom členskom štáte. Okrem toho podľa článku 17 ods. 1 nariadenia (EÚ) č. 1024/2013 a podľa článku 11 ods. 1 a 3 nariadenia Európskej centrálnej banky (EÚ) č. 468/2014 (ECB/2014/17) (3) musí každý významný dohliadaný subjekt, ktorý zamýšľa zriadiť pobočku na území iného zúčastneného členského štátu, oznámiť tento svoj zámer príslušnému vnútroštátnemu orgánu zúčastneného členského štátu, v ktorom má významný dohliadaný subjekt svoje ústredie. Podľa článku 11 ods. 3 nariadenia (EÚ) č. 468/2014 (ECB/2014/17), ak ECB do dvoch mesiacov od prijatia tohto oznámenia neprijme negatívne rozhodnutie, pobočka sa môže usadiť a začať svoju činnosť.

                     (5)

                     Podľa článku 4 ods. 1 písm. b) a d) nariadenia (EÚ) č. 1024/2013 v spojení s článkom 34 ods. 1 písm. d) smernice Európskeho parlamentu a Rady 2013/36/EÚ (4) má ECB výhradnú právomoc vykonávať úlohu, ktorú má príslušný orgán domovského členského štátu podľa príslušného práva Únie, a to udeľovať súhlas (významnej) úverovej inštitúcii, ktorá vyhlásila, že spoločne a každá zvlášť ručia za záväzky, ktoré na seba prevezme jej dcérska finančná inštitúcia, ktorá má v úmysle vykonávať činnosti uvedené v prílohe I k smernici 2013/36/EÚ v zúčastnenom členskom štáte alebo v inom členskom štáte, buď prostredníctvom založenia pobočky alebo poskytovania služieb.

                     (6)

                     ECB ako príslušný orgán musí každý rok prijať významné množstvo rozhodnutí o passportingu, nadobúdaní kvalifikovaných účastí a odňatí povolení úverovým inštitúciám. S cieľom uľahčiť rozhodovací proces je nevyhnutné prijať rozhodnutie o delegovaní právomocí v súvislosti s prijímaním uvedených rozhodnutí, ktoré ECB musí pravidelne prijímať, a ktoré ponechávajú iba obmedzený priestor na voľné uváženie. Súdny dvor Európskej únie uznal, že delegovanie právomocí je nevyhnutné s cieľom zabezpečiť, aby inštitúcia, od ktorej sa vyžaduje prijatie značného počtu rozhodnutí, mohla vykonávať svoje úlohy. Podobne Súdny dvor Európskej únie uznal nevyhnutnosť zabezpečiť schopnosť fungovania rozhodovacieho orgánu, ktorá predstavuje zásadu vlastnú každému inštitucionálnemu systému (5).

                     (7)

                     Delegovanie rozhodovacích právomocí by malo byť obmedzené a primerané a rozsah pôsobnosti delegovania by mal byť jasne vymedzený.

                     (8)

                     Rozhodnutie (EÚ) 2017/933 (ECB/2016/40) podrobne stanovuje postup, ktorý treba dodržiavať na prijímanie rozhodnutí o delegovaní právomocí týkajúcich sa dohľadu, a osoby, na ktoré môžu byť delegované rozhodovacie právomoci. Toto rozhodnutie nemá vplyv na výkon úloh ECB v oblasti dohľadu, ani ním nie je dotknutá právomoc Rady pre dohľad navrhovať Rade guvernérov konečné návrhy rozhodnutí.

                     (9)

                     Ak kritériá na prijatie delegovaného rozhodnutia ustanovené v tomto rozhodnutí nebudú splnené, mali by sa prijať rozhodnutia v súlade s postupom nevznesenia námietok stanoveným v článku 26 ods. 8 nariadenia (EÚ) č. 1024/2013 a podrobnejšie upraveným v článku 13g rozhodnutia ECB/2004/2 (6). Postup nevznesenia námietok by sa mal použiť aj vtedy, ak majú vedúci pracovných útvarov vzhľadom na zložitosť posudzovania pochybnosti o tom, či sú splnené kritériá posudzovania.

                     (10)

                     Rozhodnutia ECB týkajúce sa dohľadu môžu byť predmetom administratívneho preskúmania podľa článku 24 nariadenia (EÚ) č. 1024/2013 a ustanovení rozhodnutia ECB/2014/16 (7). V prípade uvedeného administratívneho preskúmania by Rada pre dohľad mala zohľadniť stanovisko Administratívneho revízneho výboru a predložiť Rade guvernérov nový návrh rozhodnutia na schválenie prostredníctvom postupu nevznesenia námietok,

               PRIJALA TOTO ROZHODNUTIE:

            Článok 1
            Vymedzenie pojmov
            Na účely tohto rozhodnutia sa uplatňuje toto vymedzenie pojmov:

                        (1)

                        „rozhodnutie o passportingu“ je rozhodnutie ECB týkajúce sa zriadenia pobočky významným dohliadaným subjektom v zúčastnenom členskom štáte alebo v inom členskom štáte na základe vnútroštátneho práva, ktorým sa transponuje článok 35 ods. 3 smernice 2013/36/EÚ v spojení s článkom 17 ods. 1 nariadenia (EÚ) č. 1024/2013 a článkami 11 a 17 nariadenia (EÚ) č. 468/2014 (ECB/2014/17).
                        Na účely tohto rozhodnutia zahŕňa rozhodnutie o passportingu tiež rozhodnutie ECB podľa vnútroštátneho práva transponujúceho článok 34 ods. 1 písm. d) smernice 2013/36/EÚ, ktorým sa udeľuje súhlas s vyhlásením materskej spoločnosti alebo spoločností, že spoločne a každá zvlášť ručia za záväzky, ktoré na seba prevezme ich dcérska finančná inštitúcia, ktorá má v úmysle vykonávať činnosti uvedené v prílohe I k smernici 2013/36/EÚ v zúčastnenom členskom štáte alebo v inom členskom štáte buď prostredníctvom založenia pobočky alebo poskytovania služieb;

                        (2)

                        „pobočka“ je pobočka, ako je vymedzená v článku 4 ods. 1 bode 17 nariadenia Európskeho parlamentu a Rady (EÚ) č. 575/2013 (8);

                        (3)

                        „rozhodnutie o kvalifikovanej účasti“ je rozhodnutie ECB o nadobudnutí kvalifikovanej účasti v dohliadanom subjekte (cieľovej spoločnosti) podľa vnútroštátneho práva, ktorým sa transponuje článok 22 smernice 2013/36/EÚ v spojení s článkom 15 nariadenia (EÚ) č. 1024/2013;

                        (4)

                        „úverová inštitúcia“ je úverová inštitúcia, ako je vymedzená v článku 4 ods. 1 bode 1 nariadenia (EÚ) č. 575/2013;

                        (5)

                        „rozhodnutie o odňatí povolenia“ je rozhodnutie ECB o odňatí povolenia úverovej inštitúcii podľa vnútroštátneho práva, ktorým sa transponuje článok 18 smernice 2013/36/EÚ v spojení s článkom 14 ods. 5 nariadenia (EÚ) č. 1024/2013;

                        (6)

                        „rozhodnutie o delegovaní právomocí“ a „delegované rozhodnutie“ majú ten istý význam ako v článku 3 bodoch 2 a 4 rozhodnutia (EÚ) 2017/933 (ECB/2016/40);

                        (7)

                        „vedúci pracovných útvarov“ sú vedúci pracovných útvarov ECB, na ktorých bola delegovaná právomoc prijímať rozhodnutia o passportingu, kvalifikovanej účasti a odňatí povolenia;

                        (8)

                        „postup nevznesenia námietok“ je postup stanovený v článku 26 ods. 8 nariadenia (EÚ) č. 1024/2013 a podrobnejšie upravený v článku 13g rozhodnutia ECB/2004/2;

                        (9)

                        „zamietavé rozhodnutie“ je rozhodnutie, ktoré neudeľuje povolenie alebo neudeľuje povolenie v plnom rozsahu, o ktoré žiadal žiadateľ, vrátane zamietavých rozhodnutí podľa článku 34 ods. 1 písm. d) a článku 35 ods. 3 smernice 2013/36/EÚ. Rozhodnutie s doplňujúcimi ustanoveniami, ako sú podmienky alebo povinnosti, sa považuje za zamietavé rozhodnutie okrem prípadov, keď takéto doplňujúce ustanovenia: a) zabezpečujú, že žiadateľ spĺňa príslušné právne požiadavky uvedené v článku 4 ods. 2, článku 5 ods. 2 a článku 6 ods. 3 a 4 a boli dohodnuté písomne alebo b) iba opätovne uvádzajú jednu alebo viacero existujúcich požiadaviek, ktoré musí žiadateľ spĺňať podľa ustanovení uvedených v článku 4 ods. 2, článku 5 ods. 2 a článku 6 ods. 3 a 4, alebo požadujú informácie o splnení jednej alebo viacerých takýchto požiadaviek;

                        (10)

                        „významný dohliadaný subjekt“ je významný dohliadaný subjekt, ako je vymedzený v článku 2 bode 16 nariadenia (EÚ) č. 468/2014 (ECB/2014/17);

                        (11)

                        „dohliadaný subjekt“ je dohliadaný subjekt, ako je vymedzený v článku 2 bode 20 nariadenia (EÚ) č. 468/2014 (ECB/2014/17);

                        (12)

                        „skupina“ je skupina spoločností, ktorá pozostáva z materského podniku a jeho dcérskych podnikov, alebo z navzájom prepojených podnikov v zmysle článku 22 smernice Európskeho parlamentu a Rady 2013/34/EÚ (9), vrátane všetkých podskupín;

                        (13)

                        „príslušný vnútroštátny orgán“ je príslušný vnútroštátny orgán, ako je vymedzený v článku 2 bode 2 nariadenia (EÚ) č. 1024/2013;

                        (14)

                        „všeobecné zásady ECB“ je dokument prijatý Radou guvernérov na návrh Rady pre dohľad uverejnený na webovom sídle ECB, ktorý obsahuje usmernenia ECB týkajúce sa výkladu právnych požiadaviek.

            Článok 2
            Predmet úpravy a rozsah pôsobnosti

               1.   Toto rozhodnutie upravuje kritériá pre delegovanie rozhodovacích právomocí prijímať rozhodnutia o passportingu, kvalifikovanej účasti a odňatí povolenia na vedúcich pracovných útvarov ECB.

               2.   Delegovaním rozhodovacích právomocí nie je dotknuté posúdenie v otázkach dohľadu, ktoré sa uskutočňuje na účely prijímania rozhodnutí o passportingu, kvalifikovanej účasti a odňatí povolenia.

            Článok 3
            Delegovanie právomocí prijímať rozhodnutia o passportingu, kvalifikovanej účast i a odňatí povolenia

               1.   V súlade s článkom 4 rozhodnutia (EÚ) 2017/933 (ECB/2016/40) Rada guvernérov týmto deleguje na vedúcich pracovných útvarov ECB vymenovaných Výkonnou radou v súlade s článkom 5 uvedeného rozhodnutia právomoc prijímať rozhodnutia o passportingu, kvalifikovanej účasti a odňatí povolenia.

               2.   Rozhodnutia o passportingu, kvalifikovanej účasti a odňatí povolenia sa prijímajú prostredníctvom delegovaného rozhodnutia, iba ak sú splnené príslušné kritériá na prijatie delegovaných rozhodnutí ustanovené v článkoch 4, 5 a 6.

               3.   Rozhodnutia o passportingu, kvalifikovanej účasti a odňatí povolenia sa nemôžu prijať prostredníctvom delegovaného rozhodnutia, ak sa z dôvodu zložitosti posúdenia vyžaduje, aby sa tieto rozhodnutia prijali na základe postupu nevznesenia námietok.

               4.   Delegovanie rozhodovacích právomocí sa vzťahuje tak na prijímanie rozhodnutí v oblasti dohľadu, ako aj na schvaľovanie kladného hodnotenia Európskou centrálnou bankou v prípadoch, keď sa nevyžaduje prijatie rozhodnutia v oblasti dohľadu.

               5.   Zamietavé rozhodnutia o passportingu, kvalifikovanej účasti a odňatí povolenia sa nemôžu prijať prostredníctvom delegovaného rozhodnutia.

               6.   Ak sa rozhodnutie o passportingu, kvalifikovanej účasti alebo odňatí povolenia nemôže prijať prostredníctvom delegovaného rozhodnutia, prijme sa v súlade s postupom nevznesenia námietok.

            Článok 4
            Kritériá na prijatie delegovaných rozhodnutí o kvalifikovanej účasti

               1.   Rozhodnutia o kvalifikovanej účasti sa prijímajú prostredníctvom delegovaného rozhodnutia, ak je splnené ktorékoľvek z týchto kritérií:

                           a)

                           nadobudnutie kvalifikovanej účasti je výsledok doplnenia alebo odstránenia medzistupňa v štruktúre skupiny nadobúdateľa;

                           b)

                           nadobudnutie kvalifikovanej účasti je výsledok zmeny vlastníckych vzťahov v cieľovej spoločnosti, ktorá sa uskutočnila medzi subjektmi v rámci tej istej skupiny;

                           c)

                           nadobudnutie kvalifikovanej účasti je výsledok zvýšenia existujúcej kvalifikovanej účasti okrem prípadov, keď od posledného posúdenia došlo k podstatným zmenám, ktoré majú vplyv na aspoň jedno z kritérií posudzovania, alebo keď nadobúdateľ získa kontrolu nad cieľovou spoločnosťou.

               2.   Posúdenie nadobudnutia kvalifikovaných účastí sa uskutoční v súlade s článkom 23 smernice 2013/36/EÚ, ako bol transponovaný do vnútroštátneho práva, a zohľadnia sa aj príslušné všeobecné zásady ECB alebo podobné akty, ktoré môže ECB vydať, ako aj usmernenia európskych orgánov dohľadu (10).

            Článok 5
            Kritériá na prijatie delegovaných rozhodnutí o odňatí povolení

               1.   Rozhodnutia o odňatí povolení sa môžu prijať prostredníctvom delegovaného rozhodnutia, ak sú splnené všetky z týchto kritérií:

                           a)

                           rozhodnutie sa prijíma na žiadosť dohliadaného subjektu alebo z dôvodu zlúčenia alebo splynutia, ktorého výsledkom je zánik dohliadaného subjektu;

                           b)

                           po nadobudnutí účinnosti rozhodnutia o odňatí povolení nemá dohliadaný subjekt žiadne vklady od verejnosti;

                           c)

                           odňatie povolenia súvisí s reorganizáciou v rámci skupiny.

               2.   Odňatie povolení sa posudzuje v súlade s článkom 18 smernice 2013/36/EÚ, ako bol transponovaný do vnútroštátneho práva, a zohľadnia sa aj príslušné všeobecné zásady ECB alebo podobné akty, ktoré môže ECB vydať.

            Článok 6
            Kritériá na prijatie delegovaných rozhodnutí o passportingu

               1.   Rozhodnutia o passportingu podľa článku 11 a článku 17 ods. 1 nariadenia (EÚ) č. 468/2014 (ECB/2014/17) týkajúce sa zriadenia pobočky významným dohliadaným subjektom sa môžu prijať prostredníctvom delegovaného rozhodnutia, ak celkové aktíva pobočky podľa odhadu v pláne činnosti nepresahujú 10 % celkových aktív významného dohliadaného subjektu.

               2.   Rozhodnutia o passportingu podľa vnútroštátnych právnych predpisov transponujúcich článok 34 ods. 1 písm. d) smernice 2013/36/EÚ, ktorými sa udeľuje súhlas s vyhlásením materskej spoločnosti alebo spoločností, že spoločne a každá zvlášť ručia za záväzky, ktoré na seba prevezme ich dcérska finančná inštitúcia, sa môžu prijať prostredníctvom delegovaného rozhodnutia, ak predpokladaný záväzok materskej spoločnosti v rámci ručenia podľa podnikateľského plánu činností uskutočnených podľa rozhodnutia o passportingu, nepresahuje 10 % celkových aktív materskej spoločnosti na individuálnej úrovni.

               3.   Žiadosti týkajúce sa rozhodnutí o passportingu podľa článku 11 a článku 17 ods. 1 nariadenia (EÚ) č. 468/2014 (ECB/2014/17) sa posudzujú v súlade s príslušnými ustanoveniami vnútroštátneho práva, ktorými sa transponuje článok 35 ods. 3 smernice 2013/36/EÚ, a zohľadnia sa aj príslušné všeobecné zásady ECB alebo podobné akty, ktoré môže ECB vydať.

               4.   Žiadosti týkajúce sa rozhodnutí o passportingu podľa vnútroštátneho práva, ktorým sa transponuje článok 34 ods. 1 písm. d) smernice 2013/36/EÚ, sa posudzujú v súlade s príslušnými ustanoveniami vnútroštátneho práva, ktorými sa transponujú články 34, 35 a 39 smernice 2013/36/EÚ, a zohľadnia sa aj príslušné všeobecné zásady ECB alebo podobné akty, ktoré môže ECB vydať.

            Článok 7
            Prechodné ustanovenie
            Toto rozhodnutie sa neuplatňuje, ak príslušný vnútroštátny orgán predložil ECB návrh rozhodnutia o kvalifikovanej účasti alebo návrh rozhodnutia o odňatí povolenia alebo oznámenie významného dohliadaného subjektu o úmysle zriadiť pobočku alebo ručiť za záväzky, ktoré na seba prevezme jeho dcérska finančná inštitúcia, pred nadobudnutím účinnosti tohto rozhodnutia.

            Článok 8
            Nadobudnutie účinnosti
            Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

            Vo Frankfurte nad Mohanom 23. júla 2019

                  Prezident ECB

               Mario DRAGHI

            (1)  Ú. v. EÚ L 287, 29.10.2013, s. 63.

            (2)  Ú. v. EÚ L 141, 1.6.2017, s. 14.

            (3)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

            (4)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

            (5)  Rozsudok Súdneho dvora z 23. septembra 1986, AKZO Chemie/Komisia, 5/85, EU:C:1986:328, bod 37 a rozsudok Súdneho dvora z 26. mája 2005, Carmine Salvatore Tralli/ECB, C-301/02 P, EU:C:2005:306, bod 59.

            (6)  Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (Ú. v. EÚ L 80, 18.3.2004, s. 33).

            (7)  Rozhodnutie ECB/2014/16 zo 14. apríla 2014 o zriadení Administratívneho revízneho výboru a jeho pravidlách činnosti (Ú. v. EÚ L 175, 14.6.2014, s. 47).

            (8)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

            (9)  Smernica Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS (Ú. v. EÚ L 182, 29.6.2013, s. 19).

            (10)  Európsky orgán pre bankovníctvo, Európsky orgán pre poisťovníctvo a dôchodkové poistenie zamestnancov a Európsky orgán pre cenné papiere a trhy, Spoločné usmernenia o obozretnom posudzovaní nadobudnutí a zvyšovaní kvalifikovaných účastí vo finančnom sektore, JC/GL/2016/01.


title: Rozhodnutie Európskej centrálnej banky (EÚ) 2019/1377 z 31. júla 2019 o vymenovaní vedúcich pracovných útvarov na prijímanie delegovaných rozhodnutí o passportingu, nadobúdaní kvalifikovaných účastí a odňatí povolení úverovým inštitúciám (ECB/2019/26)

text:
                  28.8.2019

                  SK

                  Úradný vestník Európskej únie

                  L 224/6

         ROZHODNUTIE EURÓPSKEJ CENTRÁLNEJ BANKY (EÚ) 2019/1377
         z 31. júla 2019
         o vymenovaní vedúcich pracovných útvarov na prijímanie delegovaných rozhodnutí o passportingu, nadobúdaní kvalifikovaných účastí a odňatí povolení úverovým inštitúciám (ECB/2019/26)
         VÝKONNÁ RADA EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 11.6,
         so zreteľom na rozhodnutie Európskej centrálnej banky (EÚ) 2017/933 zo 16. novembra 2016 o všeobecnom rámci pre delegovanie rozhodovacích právomocí vo vzťahu k právnym nástrojom v oblasti dohľadu (ECB/2016/40) (1), a najmä na jeho články 4 a 5,
         so zreteľom na rozhodnutie Európskej centrálnej banky (EÚ) 2019/1376 z 23. júla 2019 o delegovaní právomoci prijímať rozhodnutia o passportingu, nadobúdaní kvalifikovaných účastí a odňatí povolení úverovým inštitúciám (ECB/2019/23) (2), a najmä na jeho článok 3,
         so zreteľom na rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (3), a najmä na jeho článok 10,
         keďže:

                     (1)

                     Vzhľadom na skutočnosť, že Európska centrálna banka (ECB) bude prijímať značný počet rozhodnutí v súvislosti s plnením jej úloh v oblasti dohľadu, bol vytvorený postup pre prijímanie osobitných delegovaných rozhodnutí.

                     (2)

                     Rozhodnutie o delegovaní právomocí nadobúda účinnosť prijatím rozhodnutia Výkonnej rady o vymenovaní jedného alebo viacerých vedúcich pracovných útvarov na prijímanie rozhodnutí na základe rozhodnutia o delegovaní právomocí.

                     (3)

                     Výkonná rada by mala pri vymenovaní vedúcich pracovných útvarov zohľadniť dôležitosť rozhodnutia o delegovaní právomocí a počet adresátov, ktorým je potrebné poslať delegované rozhodnutia.

                     (4)

                     S predsedom Rady pre dohľad sa uskutočnila konzultácia v súvislosti s vedúcimi pracovných útvarov, na ktorých by sa mala delegovať právomoc prijímať rozhodnutia o passportingu, nadobúdaní kvalifikovaných účastí a odňatí povolení úverovým inštitúciám,

               PRIJALA TOTO ROZHODNUTIE:

            Článok 1
            Vymedzenia pojmov
            Na účely tohto rozhodnutia sa uplatňujú vymedzenia pojmov uvedené v článku 1 rozhodnutia (EÚ) 2019/1376 (ECB/2019/23).

            Článok 2
            Delegované rozhodnutia o kvalifikovanej účasti

               1.   Delegované rozhodnutia podľa článkov 3 a 4 rozhodnutia (EÚ) 2019/1376 (ECB/2019/23), ktoré sa týkajú významných dohliadaných subjektov v zmysle článku 2 bodu 16 nariadenia Európskej centrálnej banky (EÚ) č. 468/2014 (ECB/2014/17) (4), prijíma generálny riaditeľ alebo zástupca generálneho riaditeľa generálneho riaditeľstva sekretariátu Rady pre dohľad alebo vedúci odboru pre udeľovanie povolení v prípade neprítomnosti generálneho riaditeľa alebo jeho zástupcu a jeden z týchto vedúcich pracovných útvarov:

                           a)

                           generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad I, ak dohľad nad príslušným dohliadaným subjektom alebo skupinou vykonáva generálne riaditeľstvo Mikroprudenciálny dohľad I;

                           b)

                           generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad II, ak dohľad nad príslušným dohliadaným subjektom alebo skupinou vykonáva generálne riaditeľstvo Mikroprudenciálny dohľad II;

                     Ak sa delegované rozhodnutie podľa článkov 3 a 4 rozhodnutia (EÚ) 2019/1376 (ECB/2019/23) týka viac ako jedného významného dohliadaného subjektu, príslušným dohliadaným subjektom je dohliadaný subjekt alebo skupina, v ktorom alebo v ktorej sa kvalifikovaná účasť nadobúda.

               2.   Delegované rozhodnutia podľa článkov 3 a 4 rozhodnutia (EÚ) 2019/1376 (ECB/2019/23), ktoré sa netýkajú významných dohliadaných subjektov, prijíma generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad III.

            Článok 3
            Delegované rozhodnutia o odňatí povolenia

               1.   Delegované rozhodnutia podľa článkov 3 a 5 rozhodnutia (EÚ) 2019/1376 (ECB/2019/23), ktoré sa týkajú významných dohliadaných subjektov v zmysle článku 2 bodu 16 nariadenia (EÚ) č. 468/2014 (ECB/2014/17), prijíma generálny riaditeľ alebo zástupca generálneho riaditeľa generálneho riaditeľstva sekretariátu Rady pre dohľad alebo vedúci odboru pre udeľovanie povolení v prípade neprítomnosti generálneho riaditeľa alebo jeho zástupcu a jeden z týchto vedúcich pracovných útvarov:

                           a)

                           generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad I, ak dohľad nad príslušným dohliadaným subjektom alebo skupinou vykonáva generálne riaditeľstvo Mikroprudenciálny dohľad I;

                           b)

                           generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad II, ak dohľad nad príslušným dohliadaným subjektom alebo skupinou vykonáva generálne riaditeľstvo Mikroprudenciálny dohľad II;

               2.   Delegované rozhodnutia podľa článkov 3 a 5 rozhodnutia (EÚ) 2019/1376 (ECB/2019/23), ktoré sa týkajú menej významných dohliadaných subjektov v zmysle článku 2 bodu 7 nariadenia (EÚ) č. 468/2014 (ECB/2014/17), prijíma generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad III.

            Článok 4
            Delegované rozhodnutia o passportingu
            Delegované rozhodnutia podľa článkov 3 a 6 rozhodnutia (EÚ) 2019/1376 (ECB/2019/23) prijíma jeden z týchto vedúcich pracovných útvarov:

                        a)

                        generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad I, ak dohľad nad príslušným dohliadaným subjektom alebo skupinou vykonáva generálne riaditeľstvo Mikroprudenciálny dohľad I;

                        b)

                        generálny riaditeľ alebo zástupca generálneho riaditeľa generálneho riaditeľstva Mikroprudenciálny dohľad II, ak dohľad nad príslušným dohliadaným subjektom alebo skupinou vykonáva generálne riaditeľstvo Mikroprudenciálny dohľad II;

            Článok 5
            Nadobudnutie účinnosti
            Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

            Vo Frankfurte nad Mohanom 31. júla 2019

                  Prezident ECB

               Mario DRAGHI

            (1)  Ú. v. EÚ L 141, 1.6.2017, s. 14.

            (2)  Pozri stranu 1 tohto úradného vestníka.

            (3)  Ú. v. EÚ L 80, 18.3.2004, s. 33.

            (4)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).


title: Rozhodnutie Európskej centrálnej banky (EÚ) 2019/1378 z 9. augusta 2019, ktorým sa mení rozhodnutie ECB/2014/16 o zriadení Administratívneho revízneho výboru a jeho pravidlách činnosti (ECB/2019/27)

text:
                  28.8.2019

                  SK

                  Úradný vestník Európskej únie

                  L 224/9

         ROZHODNUTIE EURÓPSKEJ CENTRÁLNEJ BANKY (EÚ) 2019/1378
         z 9. augusta 2019,
         ktorým sa mení rozhodnutie ECB/2014/16 o zriadení Administratívneho revízneho výboru a jeho pravidlách činnosti (ECB/2019/27)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 24,
         keďže:

                     (1)

                     Vzhľadom na skúsenosti získané po zriadení Administratívneho revízneho výboru je potrebné spresniť niektoré prvky jeho pravidiel činnosti, ktoré sú vymedzené v rozhodnutí ECB/2014/16 (2) a v odôvodnených prípadoch ich upraviť, a to najmä v súvislosti s postavením náhradníkov.

                     (2)

                     Európska centrálna banka (ECB) vypracovala metodiku pre rozdelenie nákladov, ktoré vznikli žiadateľom a ECB v súvislosti s interným administratívnym preskúmaním rozhodnutí ECB, ktoré uskutočňuje Administratívny revízny výbor podľa nariadenia (EÚ) č. 1024/2013. Táto metodika by mala byť súčasťou jeho pravidiel činnosti.

                     (3)

                     Rozhodnutie ECB/2014/16 by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Zmeny
            Rozhodnutie ECB/2014/16 sa mení takto:

                        1.

                        Článok 3 sa mení takto:

                                    a)

                                    odsek 1 sa nahrádza takto:

                                       „1.   Administratívny revízny výbor sa skladá z piatich členov, ktorých nahradia dvaja náhradníci na základe podmienok ustanovených v odsekoch 3 a 4.“;

                                    b)

                                    odsek 3 sa nahrádza takto:

                                       „3.   Náhradník dočasne nahradí člena Administratívneho revízneho výboru v prípade, že dočasne nebude schopný vykonávať funkciu. Náhradník dočasne nahradí člena Administratívneho revízneho výboru pri konkrétnej žiadosti o preskúmanie v týchto prípadoch:

                                                   a)

                                                   pri situáciách, ktoré by mohli vzbudiť obavy z konfliktu záujmovv zmysle článku 11.1 kódexu správania pre vysokopostavených úradníkov Európskej centrálnej banky (*1);

                                                   b)

                                                   člen Administratívneho revízneho výboru je neprítomný z opodstatnených dôvodov.

                                       (*1)  Ú. v. EÚ C 89, 8.3.2019, s. 2.“;"

                                    c)

                                    dopĺňajú sa tieto odseky 4 a 5:

                                       „4.   Náhradník trvalo nahradí člena Administratívneho revízneho výboru v prípade, že trvalo nebude schopný vykonávať funkciu, v prípade smrti, odstúpenia alebo odvolania. V takomto prípade prestane byť náhradníkom a Rada guvernérov ho ustanoví za člena Administratívneho revízneho výboru. Na jeho miesto sa vymenuje náhradník v súlade s postupom stanoveným v článku 4.

                                       5.   Náhradníci sa v plnom rozsahu zúčastňujú na preskúmaní a to ako dočasní náhradníci členov Administratívneho revízneho výboru alebo ako pozorovatelia.“;

                        2.

                        V článku 4 sa odsek 3 nahrádza takto:

                           „3.   Funkčné obdobie členov Administratívneho revízneho výboru a dvoch náhradníkov je päť rokov a je jedenkrát obnoviteľné. Ak náhradník trvalo nahradí člena Administratívneho revízneho výboru za podmienok uvedených v článku 3 ods. 4, nepovažuje sa to za nové vymenovanie ani za obnovenie mandátu a za začiatok vykonávania mandátu sa považuje dátum vymenovania za náhradníka.“;

                        3.

                        V článku 7 sa odsek 5 nahrádza takto:

                           „5.   Oznámenie so žiadosťou o preskúmanie jasne uvedie všetky kontaktné údaje žiadateľa, aby tajomník mohol prípadne žiadateľovi alebo jeho zástupcovi zasielať oznámenia. Tajomník zašle bez zbytočného odkladu potvrdenie o prijatí žiadateľovi a uvedie, či je oznámenie so žiadosťou o preskúmanie úplné.“;

                        4.

                        V článku 16 sa odsek 1 nahrádza takto:

                           „1.   Administratívny revízny výbor prijme stanovisko k prieskumu v lehote primeranej naliehavosti danej veci, avšak najneskôr do dvoch mesiacov od dátumu prijatia úplného oznámenia so žiadosťou o preskúmanie v zmysle požiadaviek uvedených v článku 7 ods. 4 potvrdeného v súlade s článkom 7 ods. 5“;

                        5.

                        V článku 17 sa odsek 2 nahrádza takto:

                           „2.   Nový návrh rozhodnutia Rady pre dohľad, ktorý nahrádza pôvodné rozhodnutie rozhodnutím s rovnakým obsahom, alebo ruší či mení pôvodné rozhodnutie, sa predloží Rade guvernérov do 30 pracovných dní od prijatia stanoviska Administratívneho revízneho výboru.“;

                        6.

                        Článok 21 sa mení takto:

                                    a)

                                    odseky 3 a 4 sa vypúšťajú;

                                    b)

                                    odsek 5 sa nahrádza takto:

                                       „5.   Rada guvernérov rozhodne o rozdelení nákladov v súlade s postupom ustanoveným v článku 13g.2 rokovacieho poriadku Európskej centrálnej banky a na základe metodiky pre rozdelenie nákladov stanovenej v prílohe k tomuto rozhodnutiu.“;

                        7.

                        Text uvedený v prílohe k tomuto rozhodnutiu sa dopĺňa ako príloha k rozhodnutiu ECB/2014/16.

            Článok 2
            Záverečné ustanovenie
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Vo Frankfurte nad Mohanom 9. augusta 2019

                  Prezident ECB

               Mario DRAGHI

            (1)  Ú. v. EÚ L 287, 29.10.2013, s. 63.

            (2)  Rozhodnutie ECB/2014/16 zo 14. apríla 2014 o zriadení Administratívneho revízneho výboru a jeho pravidlách činnosti (Ú. v. EÚ L 175, 14.6.2014, s. 47).

            PRÍLOHA

                     „PRÍLOHA

                        Metodika pre rozdelenie nákladov, ktoré žiadateľovi a Európskej centrálnej banke vznikli v súvislosti s preskúmaním Administratívneho revízneho výboru

                     Ak Rada guvernérov v dôsledku oznámenia so žiadosťou o preskúmanie zruší pôvodné rozhodnutie alebo zmení jeho výrokovú časť, ECB nahradí náklady, ktoré žiadateľovi vznikli v súvislosti s preskúmaním, s výnimkou neprimeraných nákladov, ktoré žiadateľovi vznikli v súvislosti s predkladaním písomných alebo ústnych dôkazov a v súvislosti s právnym zastúpením – takéto náklady bude znášať žiadateľ. Náklady, ktoré žiadateľovi vznikli, nahradí ECB maximálne do výšky 50 000 EUR za každé jednotlivé preskúmanie Administratívnym revíznym výborom.
                     Ak Rada guvernérov v dôsledku oznámenia so žiadosťou o preskúmanie nahradí pôvodné rozhodnutie rozhodnutím s rovnakým obsahom alebo zmení len inú ako výrokovú časť (*1) pôvodného rozhodnutia, žiadateľ prispeje na náklady, ktoré vznikli ECB v súvislosti s preskúmaním. Fyzické osoby sú povinné zaplatiť paušálnu sumu vo výške 500 EUR. Právnické osoby sú povinné zaplatiť paušálnu sumu vo výške 5 000 EUR. Zaplatením tejto paušálnej sumy nie je dotknuté uplatňovanie článku 13 tohto rozhodnutia.
                     Ak žiadateľ stiahne oznámenie so žiadosťou o preskúmanie podľa článku 7 ods. 6 tohto rozhodnutia, znášajú žiadateľ a ECB každý svoje prípadné náklady.

               (*1)  Iná ako výroková časť rozhodnutia je tá časť rozhodnutia, ktorá obsahuje odôvodnenie rozhodnutia ECB, bez ohľadu na to, ako je táto časť v dotknutom rozhodnutí označená.“


Rozhodnutie Komisie z 20/08/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9330 - DENSO CORPORATION / Hirose Plant) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 30/08/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9468 - Centerbridge Partners, L.P. / Solidus Solutions) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 23/08/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9427 - F-Brasile S.r.l. (The Carlyle Group) / Forgital Italy S.p.A.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 23/08/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9437 - Adolf Würth GmbH & Co. KG / Grupo Electro Stocks, S.L.U.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 04/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9476 - Toyota Tsusho Corporation / Maruti Suzuki India Limited / Toyota Tsusho India Private Limited / Suzuki Motor Corporation) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 11/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9494 - Equistone Partners Europe Limited / Heras) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Európskeho parlamentu (EÚ, Euratom) 2019/1415 z 26. marca 2019 o absolutóriu za plnenie rozpočtu Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2017

text:
               27.9.2019

               SK

               Úradný vestník Európskej únie

               L 249/89

      ROZHODNUTIE EURÓPSKEHO PARLAMENTU (EÚ, Euratom) 2019/1415
      z 26. marca 2019
      o absolutóriu za plnenie rozpočtu Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2017
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 (COM(2018) 521 – C8-0318/2018) (2),

                  —

                  so zreteľom na konečnú ročnú účtovnú závierku Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2017 (3),

                  —

                  so zreteľom na správu Komisie o opatreniach prijatých v nadväznosti na udelenie absolutória za rozpočtový rok 2016 [COM(2018) 545] a na k nej pripojený pracovný dokument (dokumenty) útvarov Komisie,

                  —

                  so zreteľom na výročnú správu Komisie predkladanú orgánu udeľujúcemu absolutórium o vnútorných auditoch vykonaných v roku 2017 [COM(2018) 661] a pracovný dokument útvarov Komisie k nej pripojený [SWD(2018) 429],

                  —

                  so zreteľom na správu Dvora audítorov o overení ročnej účtovnej závierky Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2017 spolu s odpoveďou agentúry (4),

                  —

                  so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória výkonným agentúram za plnenie rozpočtu za rozpočtový rok 2017 (05826/2019 – C8-0054/2019),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (7), a najmä na jeho články 69, 260, 261 a 262,

                  —

                  so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 3,

                  —

                  so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva, stanovuje vzorové finančné nariadenie pre výkonné agentúry (9), a najmä na jeho článok 66 prvý a druhý odsek,

                  —

                  so zreteľom na vykonávacie rozhodnutie Komisie 2013/770/EÚ zo 17. decembra 2013, ktorým sa zriaďuje Výkonná agentúra pre spotrebiteľov, zdravie a potraviny a zrušuje rozhodnutie 2004/858/ES (10),

                  —

                  so zreteľom na vykonávacie rozhodnutie Komisie 2014/927/EÚ zo 17. decembra 2014, ktorým sa mení vykonávacie rozhodnutie 2013/770/EÚ s cieľom transformovať Výkonnú agentúru pre spotrebiteľov, zdravie a potraviny na Výkonnú agentúru pre spotrebiteľov, zdravie, poľnohospodárstvo a potraviny (11),

                  —

                  so zreteľom na článok 93 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0110/2019),

                  A.

                  keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadou riadneho finančného hospodárenia;

         1.

            udeľuje riaditeľke Výkonnej agentúry pre spotrebiteľov, zdravie, poľnohospodárstvo a potraviny absolutórium za plnenie rozpočtu výkonnej agentúry za rozpočtový rok 2017;

         2.

            uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry, a vo svojom uznesení z 26. marca 2019 o osobitných správach Dvora audítorov v súvislosti s udelením absolutória Komisii za rozpočtový rok 2017 (12);

         3.

            poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre spotrebiteľov, zdravie, poľnohospodárstvo a potraviny, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017, s. 1.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 413, 14.11.2018, s. 2.

         (4)  Ú. v. EÚ C 434, 30.11.2018, s. 16.

         (5)  Ú. v. EÚ C 434, 30.11.2018, s. 229.

         (6)  Ú. v. EÚ L 298, 26.10.2012, s. 1.

         (7)  Ú. v. EÚ L 193, 30.7.2018, s. 1.

         (8)  Ú. v. ES L 11, 16.1.2003, s. 1.

         (9)  Ú. v. EÚ L 297, 22.9.2004, s. 6.

         (10)  Ú. v. EÚ L 341, 18.12.2013, s. 69.

         (11)  Ú. v. EÚ L 363, 18.12.2014, s. 183.

         (12)  Prijaté texty, P8_TA(2019)0243 (pozri stranu 59 tohto úradného vestníka).


title: Rozhodnutie Európskeho parlamentu (EÚ, Euratom) 2019/1416 z 26. marca 2019 o absolutóriu za plnenie rozpočtu Výkonnej agentúry Európskej rady pre výskum za rozpočtový rok 2017

text:
               27.9.2019

               SK

               Úradný vestník Európskej únie

               L 249/91

      ROZHODNUTIE EURÓPSKEHO PARLAMENTU (EÚ, Euratom) 2019/1416
      z 26. marca 2019
      o absolutóriu za plnenie rozpočtu Výkonnej agentúry Európskej rady pre výskum za rozpočtový rok 2017
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 [COM(2018)521 – C8-0318/2018] (2),

                  —

                  so zreteľom na konečnú ročnú účtovnú závierku Výkonnej agentúry Európskej rady pre výskum za rozpočtový rok 2017 (3),

                  —

                  so zreteľom na správu Komisie o opatreniach prijatých v nadväznosti na udelenie absolutória za rozpočtový rok 2016 [COM(2018)545] a na k nej pripojený pracovný dokument (dokumenty) útvarov Komisie,

                  —

                  so zreteľom na výročnú správu Komisie predkladanú orgánu udeľujúcemu absolutórium o vnútorných auditoch vykonaných v roku 2017 [COM(2018)661] a pracovný dokument útvarov Komisie k nej pripojený [SWD(2018)429],

                  —

                  so zreteľom na správu Dvora audítorov o overení ročnej účtovnej závierky Výkonnej agentúry Európskej rady pre výskum za rozpočtový rok 2017 spolu s odpoveďou agentúry (4),

                  —

                  so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória výkonným agentúram za plnenie rozpočtu za rozpočtový rok 2017 (05826/2019 – C8-0054/2019),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (7), a najmä na jeho články 69, 260, 261 a 262,

                  —

                  so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 3,

                  —

                  so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva, stanovuje vzorové finančné nariadenie pre výkonné agentúry (9), a najmä na jeho článok 66 prvý a druhý odsek,

                  —

                  so zreteľom na vykonávacie rozhodnutie Komisie 2013/779/EÚ zo 17. decembra 2013, ktorým sa zriaďuje Výkonná agentúra Európskej rady pre výskum a zrušuje rozhodnutie 2008/37/ES (10),

                  —

                  so zreteľom na článok 93 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0110/2019),

                  A.

                  keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadou riadneho finančného hospodárenia;

         1.

            udeľuje riaditeľovi Výkonnej agentúry Európskej rady pre výskum absolutórium za plnenie rozpočtu výkonnej agentúry za rozpočtový rok 2017;

         2.

            uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry, a vo svojom uznesení z 26. marca 2019 o osobitných správach Dvora audítorov v súvislosti s udelením absolutória Komisii za rozpočtový rok 2017 (11);

         3.

            poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry Európskej rady pre výskum, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017, s. 1.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 413, 14.11.2018, s. 9.

         (4)  Ú. v. EÚ C 434, 30.11.2018, s. 16.

         (5)  Ú. v. EÚ C 434, 30.11.2018, s. 217.

         (6)  Ú. v. EÚ L 298, 26.10.2012, s. 1.

         (7)  Ú. v. EÚ L 193, 30.7.2018, s. 1.

         (8)  Ú. v. ES L 11, 16.1.2003, s. 1.

         (9)  Ú. v. EÚ L 297, 22.9.2004, s. 6.

         (10)  Ú. v. EÚ L 346, 20.12.2013, s. 58.

         (11)  Prijaté texty, P8_TA(2019)0243 (pozri stranu 59 tohto úradného vestníka).


Rozhodnutie Komisie z 02/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9522 - Brookfield Asset Management / ENGIE / TAG PIPELINES SUR) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 01/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9558 - Triton Fund V / All4Labels Group) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 02/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9533 - KKR & Co. Inc. / ARTÀ CAPITAL S.G.E.I.C. S.A. / Grupo Alvic FR Mobiliario, S.L) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 27/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9515 - TPG Asia GenPar VII Advisors, Inc. / Genting Hong Kong Limited / Dream Cruises Holding Limited) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/1918 z 8. novembra 2019 o podpise v mene Európskej únie a predbežnom vykonávaní Dohody vo forme výmeny listov medzi Európskou úniou a Mauritánskou islamskou republikou o predĺžení platnosti protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou a ktorého platnosť uplynie 15. novembra 2019

text:
                  18.11.2019

                  SK

                  Úradný vestník Európskej únie

                  LI 297/1

         ROZHODNUTIE RADY (EÚ) 2019/1918
         z 8. novembra 2019
         o podpise v mene Európskej únie a predbežnom vykonávaní Dohody vo forme výmeny listov medzi Európskou úniou a Mauritánskou islamskou republikou o predĺžení platnosti protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou a ktorého platnosť uplynie 15. novembra 2019
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Dohoda o spolupráci v sektore rybolovu medzi Európskym spoločenstvom a Mauritánskou islamskou republikou (1) (ďalej len „dohoda“), schválená nariadením Rady (ES) č. 1801/2006 (2), nadobudla platnosť 8. augusta 2008.

                     (2)

                     Protokol k dohode, ktorým sa stanovujú rybolovné možnosti a finančný príspevok, a ktorý nadobudol platnosť v rovnaký deň na obdobie dvoch rokov, bol niekoľkokrát nahradený.

                     (3)

                     Platnosť protokolu k dohode, ktorý je v súčasnosti platný (3), uplynie 15. novembra 2019.

                     (4)

                     Rada 8. júla 2019 poverila Komisiu, aby začala rokovania s Mauritánskou islamskou republikou o uzavretí novej dohody o partnerstve v sektore udržateľného rybolovu a protokolu, ktorým sa uvedená dohoda vykonáva.

                     (5)

                     Do ukončenia uvedených rokovaní Komisia dojednala v mene Únie dohodu vo forme výmeny listov o predĺžení platnosti protokolu, ktorým sa stanovujú rybolovné možnosti a finančný príspevok podľa dohody maximálne o jeden rok (ďalej len „dohoda vo forme výmeny listov“). Po ukončení týchto rokovaní bola 4. septembra 2019 parafovaná dohoda vo forme výmeny listov.

                     (6)

                     Cieľom dohody vo forme výmeny listov je umožniť Únii a Mauritánskej islamskej republike naďalej spolupracovať na účely podpory politiky udržateľného rybolovu, zodpovedného využívania rybolovných zdrojov v mauritánskych vodách a umožniť plavidlám Únie vykonávať rybolovné činnosti v daných vodách.

                     (7)

                     S cieľom zabezpečiť kontinuitu rybolovných činností plavidiel Únie v mauritánskych vodách je vhodné predbežne vykonávať dohodu vo forme výmeny listov od 16. novembra 2019 alebo od akéhokoľvek neskoršieho dátumu odo dňa jej podpisu v súlade s bodom 6 dohody vo forme výmeny listov.

                     (8)

                     Dohoda vo forme výmeny listov by sa preto mala podpísať a predbežne vykonávať do ukončenia postupov potrebných na nadobudnutie jej platnosti,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody vo forme výmeny listov medzi Európskou úniou a Mauritánskou islamskou republikou o predĺžení platnosti protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou a ktorého platnosť uplynie 15. novembra 2019 s výhradou uzavretia uvedenej dohody.
            Text dohody vo forme výmeny listov je pripojený k tomuto rozhodnutiu.

            Článok 2
            Predseda Rady sa týmto poveruje určiť osobuy) splnomocnenúé) podpísať dohodu vo forme výmeny listov v mene Únie.

            Článok 3
            Dohoda vo forme výmeny listov sa predbežne vykonáva od 16. novembra 2019 alebo od akéhokoľvek neskoršieho dátumu odo dňa jej podpisu (4) do ukončenia postupov potrebných na nadobudnutie jej platnosti.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 8. novembra 2019

                  Za Radu

                  predsedníčka

               L. ANDERSSON

            (1)  Ú. v. EÚ L 343, 8.12.2006, s. 4.

            (2)  Nariadenie Rady (ES) č. 1801/2006 z 30. novembra 2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (Ú. v. EÚ L 343, 8.12.2006, s. 1).

            (3)  Protokol, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou (Ú. v. EÚ L 315, 1.12.2015, s. 3).

            (4)  Dátum, od ktorého sa bude dohoda vo forme výmeny listov predbežne vykonávať uverejní Generálny sekretariát Rady v Úradnom vestníku Európskej únie.


title: Rozhodnutie Európskeho parlamentu a Rady (EÚ) 2019/1938 z 18. septembra 2019 o mobilizácii Európskeho fondu na prispôsobenie sa globalizácii (EGF/2019/000 TA 2019 – Technická pomoc na podnet Komisie)

text:
                  26.11.2019

                  SK

                  Úradný vestník Európskej únie

                  L 305/57

         ROZHODNUTIE EURÓPSKEHO PARLAMENTU A RADY (EÚ) 2019/1938
         z 18. septembra 2019
         o mobilizácii Európskeho fondu na prispôsobenie sa globalizácii (EGF/2019/000 TA 2019 – Technická pomoc na podnet Komisie)
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 11 ods. 2,
         so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
         so zreteľom na návrh Európskej komisie,
         keďže:

                     (1)

                     Cieľom Európskeho fondu na prispôsobenie sa globalizácii (EGF) je poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri ich návrate na trh práce.

                     (2)

                     Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

                     (3)

                     V nariadení (EÚ) č. 1309/2013 sa stanovuje, že na podnet Komisie sa môže na technickú pomoc každoročne použiť najviac 0,5 % ročnej maximálnej sumy EGF.

                     (4)

                     Na podnet Komisie by sa mali uvoľniť finančné prostriedky z EGF s cieľom poskytnúť sumu 610 000 EUR na technickú pomoc,

               PRIJALI TOTO ROZHODNUTIE:

            Článok 1
            V rámci všeobecného rozpočtu Európskej únie na rozpočtový rok 2019 sa mobilizuje Európsky fond na prispôsobenie sa globalizácii s cieľom poskytnúť sumu 610 000 EUR vo forme viazaných a platobných rozpočtových prostriedkov.

            Článok 2
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

            V Štrasburgu 18. septembra 2019

                  Za Európsky parlament

                  predseda

               D. M. SASSOLI

                  Za Radu

                  predsedníčka

               T. TUPPURAINEN

            (1)  Ú. v. EÚ L 347, 20.12.2013, s. 855.

            (2)  Ú. v. EÚ C 373, 20.12.2013, s. 1.

            (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).